শ্রী টেমাসেক
শ্রী টেমাসেক হল ১৮৬৯ সালে নির্মিত সিঙ্গাপুরের ইস্তানায় অবস্থিত একটি দুই তলাবিশিষ্ট বিচ্ছিন্ন বাড়ি। দ্বীপটির ঔপনিবেশিক শাসনকালে এটি ঔপনিবেশিক সচিব বা প্রধান সচিবের বাসভবন হিসেবে ব্যবহৃত হত। ১৯৫৯ সালে সিঙ্গাপুর রাজ্য প্রতিষ্ঠার পর থেকে এটা সিঙ্গাপুরের প্রধানমন্ত্রীর সরকারি বাসভবন, যদিও  সিঙ্গাপুরের কোনো প্রধানমন্ত্রী কখনো এখানে থাকেন নি। ১৪ই ফেব্রুয়ারি ১৯৯২ সালে ইস্তানার সাথে এটিকে জাতীয় স্মৃতিস্তম্ভ হিসেবে ঘোষণা করা হয়।